FOTO Mediafax

ACTUALIZARE 14.21. La ieșirea din sediul DNA, Andrei Chiliman a anunțat că va contesta sechestrul.

„Reporter: Domnule Chiliman, v-au anunţat de noul prejudiciu în dosar?

Andrei Chiliman: Nu, nu am fost anunţat de absolut nimic.

Reporter: Se vorbeşte despre o mită de 670 de milioane de euro.

Andrei Chiliman: Domnule, nu ştiu... Dacă aveam toţi banii ăştia, credeţi că mai eram primar? Să fim serioşi!”

„Reporter: Aveţi o soacră milionară?

Vlad Moisescu: Nu.

Reporter: S-au găsit 670 de milioane de euro.

Vlad Moisescu: Nu am aşa ceva.

Reporter: De unde atâţia bani?

Vlad Moisescu: Habar nu am.

Reporter: Nu ştiţi dacă în familie au ajuns 600 de milioane de euro?

Vlad Moisescu: Evident că nu au ajuns 600 de milioane de euro”.

Au fost puse sub sechestru maşinile, imobilele atât ale lui Andrei Chiliman, cât şi pe cele ale celorlalţi acuzaţi în dosar.

Măsura asiguratorie urmăreşte acoperirea măcar în parte a prejudiciului.

Valoarea acestui prejudiciu este estimat în prezent la 670 de milioane de euro. Atât ar fi luat acuzaţii, prin aplicarea a 10% din valoarea fiecărui contract.

Procurorii au descoperit în timpul descinderilor de săptămâna trecută un act prin care soacra lui Vlad Moisescu - fost trezorier al PNL - o împrumuta pe soţia acestuia cu suma de 670 de milioane de euro.

Tranzacţia a fost semnată şi înregistrată la notariat.

Anchetatorii vor să afle detalii despre această tranzacţie şi spun că valoarea prejudiciului ar putea creşte în continuare.

Andrei Chiliman, suspendat din funcția de primar al sectorului 1